als_Latn dik_Latn sag_Latn
Presidenti i Shqipërisë së bashku me Zonjën e Parë, Odeta Nishani, po zhvillojnë një vizitë shtetërore në Mal të Zi. Vizita realizohet me ftesë të homologut të Tij Z Filip Vujanoviq.
Fillimisht të dy Presidentët do të kënë takim kokë më kokë e me pas do të kryesojnë bisedimet dypalëshe të delegacioneve respektive.
Kreu i shtetit shqiptar do të ketë takime me Kryetarin e Parlamentit të Malit të Zi, Ranko Krivokapiq dhe me Kryeministrin Millo Gjukanoviq. Për nder të Presidentit shqiptar, Presidenti i Malit të Zi Vujanoviq dhe Kryeministri Gjukanoviq do të shtrojnë darkë dhe drekë solemne, ku janë ftuar zyrtarë të lartë shtetërore e ne mesin e tyre dhe Kryetari i Komunës Z. Fatmir Gjeka.
Agjenda parasheh vizite dhe takim në Tuz, në Arqipeshkvinë e Tivarit, nderkohë që një agjendë e vecantë është përgatitur edhe për qëndrimin e shefit të shtetit shqiptar dhe Zonjës së tij në Komunën e Ulqinit më datën 24 mars.
Takimi në Ulqin do të fillojë ne oren 09,45 minuta ku Presidentin shqiptar Nishani do ta presë Kryetari Gjeka dhe bashkëpunëtorët e tij.
Pas qëndrimit dhe deklaratave për shtyp është paraparë vendosja e një kurore me lule në varrin e Ymer Prizrenit.
Po ashtu është paraparë një takim me sportistë të dalluar në hotelin ,,Otrant” dhe një takim i organizuar nga KNSH në Mal të Zi.
Po ashtu për Zonjën e Parë, Odeta Nishani është përgatitur një agjendë e vecantë. Ajo do të jetë e shoqëruar nga Iliriana Gjeka dhe disa zonja të tjera të Komunës tone.
Në vazhdim ja dhe agjenda e vizitës së Presidentit Nishani për datën 24 mars.
- Mëngjesi tek Vila Gorica
08,00 Nisja e SH.T.Z Bujar Nishani me bashkëshorten drejt Tivarit
08,45 Mbërritja në Tivar, Takimi i SH.T.Z Bujar Nishani me Arqipeshkvin e Tivarit Imzot Zef Gashi
09,15 Nisja drejt Ulqinit
09,45 – Takimi i SH.T.Z Bujar Nishani me Kryetarin e Komunës Ulqin
10,15 Vendosje e një kurore me lule në varrin e Ymer Prizrenit
10,45 Nisja për Hotel Otrant, takimi i SH.T.Z Bujar Nishani me grupin e sportistëve
11,00 Takimi i SH.T.Z Bujar Nishani i organizuar nga Këshilli Nacional i Shqiptarëve në Mal të Zi
12,30 Nisja e SH.T.Z Bujar Nishani me bashkëshorten drejt pikës kufitare Sukobinë (Murriqan)
14,15 Mbërritja në Tiranë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn